Diari Oficial de la Generalitat Valenciana


Sumari del DOGV 5142, del 24-11-2005 (2005/12906)

ACORD de 4 d'agost de 2005, de la Comissió Territorial d'Urbanisme de València, relatiu a la modificació puntual número 17 del Pla General de Montserrat.
---------------------------------------------------------------------------------------------------------------------------------------------------------

### Dades del document

Número de DOGV
:   5142

Data del DOGV
:   24-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12702


Data del document
:   04-08-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Montserrat
    * pla d'urbanisme

ACORD de 4 d'agost de 2005, de la Comissió Territorial d'Urbanisme de València, relatiu a la modificació puntual número 17 del Pla General de Montserrat. [2005/S12662]
  
En relació amb l'expedient remés per l'Ajuntament de Montserrat, referit a la modificació puntual número 17 del Pla general, d'aquest municipi, es ressalten els següents antecedents i fonaments jurídics:
  
Antecedents
  
U. En sessió plenària de 26 de gener de 2004, es va acordar l'aprovació provisional de la modificació puntual número 17 del Pla general de Montserrat, que acorda remetre l'expedient complet a aquesta Comissió Territorial perquè s'aprove definitivament.
  
Aquesta documentació va ser exposada al públic per mitjà d'edicte publicat en el Diari Oficial de la Generalitat Valenciana número 4.631, de 17 de novembre de 2003 i l'anunci en el periòdic Levante de 8 de novembre de 2003, com també la notificació individual als titulars de drets afectats. Durant el període d'exposició pública no es van presentar al·legacions, tal com certifica el secretari d'aquest ajuntament de data 17 de febrer de 2004.
  
Dos. El projecte consta de memòria informativa i justificativa de la modificació pretesa, s'adjunten plànols d'informació i ordenació, subscrita per arquitecte, correctament diligenciada, a falta del visat per part del col·legi professional corresponent. Així mateix s'observa que únicament han presentat una còpia del projecte.
  
Tres. L'objecte de la modificació consistix a modificar certes determinacions del Pla general establides en la modificació número 8 del Pla General aprovada definitivament per la Comissió Territorial d'Urbanisme en data 15 de març de 2002 i que afecta la unitat d'execució 7/1.
  
En concret, es tracta amb la present modificació de redelimitar l'esmentada unitat d'execució 7/1, com també l'àrea de repartiment i, com a conseqüència d'això, alguns paràmetres de l'ordenació detallada aprovada en la modificació número 8 del Pla General.
  
La present modificació es realitza per a poder portar a terme la unitat d'execució 7/1.
  
En l'actualitat, no hi ha cap actuació prevista per a urbanitzar el vial sud (carrer 3), límit de la unitat d'execució 7/1, ni la rotonda de connexió amb el carrer Doctor Marañon.
  
És a dir, que per a complir les condicions de programació imposades per la modificació número 8 PG serà necessari redelimitar la unitat d'execució 7/1 i incloure tots els sòls necessaris per a la seua correcta connexió, estos sòls són els que en l'actualitat no tenen prevista la seua urbanització i que són:
  
1. La pràctica totalitat de les voreres del carrer Mariola en el costat que limita amb la unitat d'execució 7/1.
  
2. El vial sud límit de la unitat d'execució 7/1, sense inclusió de les voreres del costat oposat a la unitat d'execució, de manera que l'execució d'aquestes voreres es realitze conjuntament a la urbanització de les illes de cases a sòl urbà per al pas d'instal·lacions.
  
3. Superfície necessària per a la realització de la rotonda de connexió en el carrer Doctor Marañon.
  
Amb això les superfícies de la nova unitat d'execució quedaran de la manera següent:
  
UE 7/1 Planejament Modifi.
  
 vigent núm. 17 PG
  
 proposada
  
Superfície UE 7/1 36.480 m² 41.963 m²
  
PJL (xarxa primària) 2.421 m² 2.421 m²
  
Zona verda 3.667 m² 3.667 m²
  
Superfície viària (RV+AV)
  
 10.057 m² 9.547 m²
  
Equipaments 2.756 m² 3.417 m²
  
Quatre. Durant la tramitació de l'expedient, en data 1 d'abril de 2005, a l'Ajuntament de Montserrat es va sol·licitar un estudi sobre la revisió de les necessitats d'habitatge protegit al terme municipal, a fi d'incloure en la fitxa de planejament d'aquest sector la proporció d'habitatges d'aquesta classe que s'havien de materialitzar en desplegament d'aquest.
  
En data 7 de juny de 2005, entra en aquest Servei Territorial, un escrit presentat per l'empresa adjudicatària del programa d'actuació integrada la unitat d'execució 7/1, sense firmar indicant que el Pla general de Montserrat i la modificació núm. 8 que va establir la classificació de la unitat d'execució 7/1 com a sòl urbanitzable i que va establir la seua ordenació detallada, no establia cap previsió sobre necessitats d'habitatge protegit en el sector. Concloent que ?la modificació del pla que acompanya a l'esmentat programa es redacta només a l'efecte de possibilitar la gestió i la urbanització del viari confrontant a la unitat, per aquest motiu no procedix la sol·licitud rebuda per part de la Comissió Territorial d'Urbanisme».
  
Malgrat que l'informe remés no resulta vàlid perquè no està firmat, necessàriament s'ha de concloure respecte d'això que en tractar-se d'una modificació que no canvia l'ús del sòl, és tot el sòl de la unitat residencial tant en el planejament vigent com en la present modificació, no es fa necessari aportar el requerit estudi sobre necessitats d'habitatge protegit.
  
Cinc. Montserrat compta amb Pla General d'Ordenació Urbana, aprovat definitivament per la Comissió Territorial d'Urbanisme en data de 16 de febrer de 1994.
  
Sis. La Comissió Informativa de la Comissió Territorial d'Urbanisme de València, en sessió celebrada el 28 de juliol de 2005, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments jurídics
  
Primer. La documentació està incompleta, a l'efecte del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU). Perquè falta la corresponent fitxa urbanística de planejament, que ha de substituir a la hui vigent per a la unitat d'execució 7/1. A més, falta procedir al corresponent visat dels plànols i aportar una còpia més del projecte.
  
Segon. La tramitació ha sigut correcta, conforme al que establix l'article 38, per remissió de l'article 55.1, LRAU.
  
Tercer. Quant al fons de l'assumpte, s'ha de tindre en compte l'article 4 de l'annex al Reglament de planejament de la Comunitat Valenciana (en endavant RPCV), que establix el compliment dels estàndards aplicables en sectors residencials.
  
L'índex d'edificabilitat bruta del sòl urbanitzable redelimitat, es fixa en:
  
IEB = 0,5496
  
Així s'aplicarà com a estàndard exigible el corresponent a l'IEB 0.55 tal com disposa el mencionat article 4.
  
Amb això ens trobem que la nova superfície de la unitat d'execució 7/1 és de 41.963 m², dels quals 2.421 m² corresponen al PJL, 1.783 m² a sòl urbà i 1.791 m² a sòl dotacional existent, ens trobem amb una superfície de 35.968 m² de sòl urbanitzable. Si açò és així, a la citada UE li correspon un 10% de zona verda (35.968 x 0.1 =3.596,8 m²); un 9.5% d'equipaments (35.968 X 0.095 =3.416,96 m²) i un 25.5% de xarxa viària (35.968 x 0.255 =9.172 m²).
  
A la vista de tot el que antecedix s'observa que la modificació proposada complix amb els estàndards mínims previstos a l'efecte pel RPCV, en haver-se augmentat la superfície corresponent a equipaments, perquè amb la superfície establida en el planejament vigent, no es cobria el mínim exigit.
  
En conseqüència, no s'observa cap inconvenient legal a la present modificació i es considera correcta des del punt de vista de les exigències establides en l'article 40 LRAU.
  
Quatre. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposen els articles 55.1 i 38.3, LRAU, en relació amb l'article 10.a), per remissió de l'article 9.a), del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en sessió celebrada el 4 d'agost de 2005, acorda:
  
Aprovar definitivament la modificació puntual núm. 17 del Pla general de Montserrat, condicionada que el document que es remeta per al seu visat, el corresponent visat col·legial, tal com s'indica en el fonament jurídic primer.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a reserva dels termes necessaris que es deriven d'aquesta, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).
  
València, 4 d'agost de 2005.- El secretari de la Comissió Territorial d'Urbanisme: Álvaro Aleixandre Ortí.